CELEX: 62014FA0132
Language: lv
Date: 2015-10-06 00:00:00
Title: Lieta F-132/14: Civildienesta tiesas (pirmā palāta) 2015. gada 6. oktobra spriedums – CH/Parlaments Civildienests — Reģistrēti Parlamenta deputāta palīgi — LESD 266. pants — Vispārējās tiesas atceļoša sprieduma īstenošanas pasākumi — Lēmuma par atlaišanu atcelšana — Lēmuma noraidīt atbilstoši Civildienesta noteikumu 24. pantam iesniegtu lūgumu sniegt palīdzību atcelšana — Pienākuma sniegt palīdzību apjoms pirmšķietamu pierādījumu par psiholoģisku vardarbību gadījumā — Iecēlējinstitūcijas pienākums veikt administratīvu izmeklēšanu — Ierēdņa vai darbinieka tiesības uzsākt tiesvedību valsts tiesā — Psiholoģiskās vardarbības un tās novēršanas darba vietā konsultatīvā komiteja, kas izskata reģistrēto Parlamenta deputātu palīgu sūdzības pret Parlamenta locekļiem — Loma un prerogatīvas — Materiāli zaudējumi un morāls kaitējums

16.11.2015   
            
            
               LV
            
            
               Eiropas Savienības Oficiālais Vēstnesis
            
            
               C 381/64
            
         Civildienesta tiesas (pirmā palāta) 2015. gada 6. oktobra spriedums – CH/Parlaments
   (Lieta F-132/14) (1)
   
   (Civildienests - Reģistrēti Parlamenta deputāta palīgi - LESD 266. pants - Vispārējās tiesas atceļoša sprieduma īstenošanas pasākumi - Lēmuma par atlaišanu atcelšana - Lēmuma noraidīt atbilstoši Civildienesta noteikumu 24. pantam iesniegtu lūgumu sniegt palīdzību atcelšana - Pienākuma sniegt palīdzību apjoms pirmšķietamu pierādījumu par psiholoģisku vardarbību gadījumā - Iecēlējinstitūcijas pienākums veikt administratīvu izmeklēšanu - Ierēdņa vai darbinieka tiesības uzsākt tiesvedību valsts tiesā - Psiholoģiskās vardarbības un tās novēršanas darba vietā konsultatīvā komiteja, kas izskata reģistrēto Parlamenta deputātu palīgu sūdzības pret Parlamenta locekļiem - Loma un prerogatīvas - Materiāli zaudējumi un morāls kaitējums)
   (2015/C 381/90)
   Tiesvedības valoda – franču
   
      Lietas dalībnieki
   
   
      Prasītāja: CH (pārstāvji – L. Levi, C. Bernard-Glanz un A. Tymen, advokāts)
   
      Atbildētājs: Eiropas Parlaments (pārstāvji – E. Taneva un M. Dean)
   
      Priekšmets
   
   Prasītājas prasība atcelt lēmumus, ko Eiropas Parlaments pieņēmis, izpildot Civildienesta tiesas 2013. gada 12. decembra spriedumu F-129/12 CH/Parlaments, ar kuriem tika atteikts uzsākt administratīvo izmeklēšanu attiecībā uz prasītājas sūdzību par psiholoģisko vardarbību, izmaksāt prasītājai papildu finansiālās atlīdzības summu un piešķirt visus labumus un papildpriekšrocības, kas saistītas ar viņas reģistrēta Parlamenta deputāta palīga darba līgumu, kura laušanu Vispārējā tiesa atcēla iepriekš minētajā spriedumā, kā arī prasība atlīdzināt iespējams nodarītos materiālos zaudējumus un morālo kaitējumu
   
      Rezolutīvā daļa:
   
   
               1)
            
            
               atcelt Eiropas Parlamenta 2014. gada 2. aprīļa lēmumu, kas tika atstāts spēkā ar 2014. gada 4. augusta lēmumu, ar ko tika noraidīta sūdzība, jo Eiropas Parlaments, pārkāpjot LESD 266. pantu, atteicās izmaksāt CH papildu summu EUR 5  686 apmērā atbilstoši 2013. gada 12. decembra spriedumam CH/Parlaments (F-129/12, EU:F:2013:203);
            
         
               2)
            
            
               atcelt Eiropas Parlamenta 2014. gada 3. marta lēmumu, kas tika atstāts spēkā ar 2014. gada 4. augusta lēmumu, ar ko tika noraidīta sūdzība, jo pēc tam, kad ar 2013. gada 12. decembra spriedumu CH/Parlaments (F-129/12, EU:F:2013:203) tika atcelts Eiropas Parlamenta 2012. gada 15. marta lēmums, ar ko tika noraidīta CH 2011. gada 22. decembra sūdzība, Eiropas Parlaments nolēma neuzsākt administratīvo izmeklēšanu par apgalvoto morālo vardarbību un tādējādi pārkāpa LESD 266. pantu;
            
         
               3)
            
            
               pārējā daļā prasījumus par atcelšanu noraidīt;
            
         
               4)
            
            
               Eiropas Parlaments izmaksā CH summu EUR 5  686 apmērā ar nokavējuma procentiem sākot no 2014. gada 1. jūlija, diena, kurā tika izbeigts CH darba līgums, kas aprēķināti, pamatojoties uz Eiropas Centrālās Bankas noteikto likmi galvenajām refinansēšanas operācijām, pieskaitot divus punktus;
            
         
               5)
            
            
               Eiropas Parlaments izmaksā CH summu EUR 25  000 apmērā kā atlīdzību par morālo kaitējumu ar nokavējuma procentiem sākot no 2014. gada 4. augusta, pamatojoties uz Eiropas Centrālās Bankas noteikto likmi galvenajām refinansēšanas operācijām, pieskaitot divus punktus;
            
         
               6)
            
            
               prasījumus par kaitējuma atlīdzību pārējā daļā noraidīt;
            
         
               7)
            
            
               Eiropas Parlaments sedz savus un atlīdzina CH tiesāšanās izdevumus.
            
         
      (1)  OV C 34, 2.2.2015., 52. lpp.